CELEX: 
Language: da
Date: 2022-03-14 00:00:00
Title: KOMMISSIONENS GENNEMFØRELSESFORORDNING (EU) / om ændring af gennemførelsesforordning (EU) 2015/1998 om detaljerede foranstaltninger til gennemførelse af de fælles grundlæggende normer for luftfartssikkerhed

KOMMISSIONENS GENNEMFØRELSESFORORDNING (EU) …/…
            
            
               af 14.3.2022
            
            
               om ændring af gennemførelsesforordning (EU) 2015/1998 om detaljerede foranstaltninger til gennemførelse af de fælles grundlæggende normer for luftfartssikkerhed
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed (Securitas) inden for civil luftfart og om ophævelse af forordning (EF) nr. 2320/2002
                  1
               , særlig artikel 4, stk. 3, og  
            
            
               ud fra følgende betragtninger:
            
            
               (1)Kommissionens forordning (EF) nr. 272/2009
                  2
                supplerer de fælles grundlæggende normer for sikkerhed inden for civil luftfart som fastlagt i bilaget til forordning (EF) nr. 300/2008.
            
            
               (2)Ved forordning (EF) nr. 272/2009 pålægges Kommissionen at anerkende tilsvarende sikkerhedsnormer i tredjelande i overensstemmelse med kriterierne i afsnit E i bilaget til nævnte forordning.
            
            
               (3)Bilaget til Kommissionens gennemførelsesforordning (EU) 2015/1998
                  3
                indeholder en liste over de tredjelande, som følger sikkerhedsnormer, der er anerkendt som værende ækvivalente med de fælles grundlæggende normer.
            
            
               (4)Kommissionen har verificeret, at Republikken Serbien, hvad angår Beograds Nikola Tesla lufthavn, opfylder kriterierne i afsnit E i bilaget til forordning (EF) nr. 272/2009 for så vidt angår screening af passagerer og håndbagage, screening af indskrevet bagage, fragt og post samt flysikkerhed.
            
            
               (5)Kommissionen har verificeret, at staten Israel, hvad angår Ben Gurion International Airport opfylder kriterierne i afsnit E i bilaget til forordning (EF) nr. 272/2009 for så vidt angår flysikkerhed og screening af passagerer og håndbagage.
            
            
               (6)Ved Kommissionens gennemførelsesforordning (EU) 2020/111
                  4
                om ændring af gennemførelsesforordning (EU) 2015/1998 blev både Republikken Serbien, for så vidt angår Beograds Nikola Tesla lufthavn, og Staten Israel, for så vidt angår Ben Gurion International Air port, opført i de relevante tillæg med tredjelande, der anerkendes som lande, der anvender sikkerhedsnormer svarende til de fælles grundlæggende normer.
            
            
               (7)Ved Kommissionens gennemførelsesforordning (EU) 2019/413
                  5
                om ændring af gennemførelsesforordning (EU) 2015/1998 anerkendes det, at Det Forenede Kongerige Storbritannien og Nordirland følger sikkerhedsnormer, der er anerkendt som værende ækvivalente med de fælles grundlæggende normer. Bilaget til nævnte forordning bestod bl.a. i at erstatte hele indholdet af tillæg 3-B, 4-B, 5-A og 6-F med nye tillæg, hvor også Det Forenede Kongerige Storbritannien og Nordirland var opført.
            
            
               (8)I artikel 3 blev det fastsat, at Kommissionens gennemførelsesforordning (EU) 2019/413 finder anvendelse fra dagen efter den dag, hvor traktaterne ophører med at finde anvendelse på og i Det Forenede Kongerige Storbritannien og Nordirland i henhold til artikel 50, stk. 3, i traktaten om Den Europæiske Union. Da anvendelsesdatoen for gennemførelsesforordning (EU) 2019/413 blev forsinket til den 1. januar 2021, blev tillæg 3-B, 4-B, 5-A og 6-F fra denne dato udskiftet med tillæg indeholdende lister, der ikke afspejlede de ændringer, der blev foretaget efter vedtagelsen af gennemførelsesforordning (EU) 2019/413 og indført ved gennemførelsesforordning (EU) 2020/111. 
            
            
               (9)Det er derfor nødvendigt at ajourføre listerne over de tredjelande, som følger sikkerhedsnormer, der er anerkendt som værende ækvivalente med de fælles grundlæggende normer, ved at opføre de tredjelande, der er tilføjet ved gennemførelsesforordning (EU) 2020/111.
            
            
               (10)Ved Kommissionens gennemførelsesforordning (EU) 2021/255
                  6
                om ændring af gennemførelsesforordning (EU) 2015/1998 blev der indført en ny køreplan for den gradvise afslutning af installationen af norm 3 for udstyr til sporing af eksplosive stoffer (EDS-udstyr) til screening af indskrevet bagage i europæiske lufthavne, hvilket har øget den som følge af covid-19-pandemien nødvendige fleksibilitet. Ved udarbejdelsen af denne køreplan blev operatører, som fra den 1. september 2021 stadig anvender EDS-udstyr, der opfylder norm 2, til screening af fragt og post, ved en fejl ikke sikret en lignende øget fleksibilitet. De kompetente myndigheder bør kunne tillade en rimelig forlængelse af anvendelsen af EDS-udstyr, der opfylder norm 2, også for operatører, der udfører screening af fragt og post.
            
            
               (11)Erfaringerne fra gennemførelsen af gennemførelsesforordning (EU) 2015/1998 har vist, at der er behov for en række ændringer af gennemførelsesbestemmelserne for visse fælles grundlæggende normer for EU-luftfartssikkerhedsvalidatorer og den gradvise udfasning af single-view røntgenudstyr. De tilsvarende bestemmelser i bilaget bør tilpasses for at skabe større juridisk klarhed, standardisere den fælles fortolkning af lovgivningen og desuden sikre den bedst mulige gennemførelse af de fælles grundlæggende normer for luftfartssikkerhed.
            
         
         
            
               (12)Gennemførelsesforordning (EU) 2015/1998 bør derfor ændres.
            
            
               (13)Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 19 i forordning (EF) nr. 300/2008 —
            
            
               VEDTAGET DENNE FORORDNING:
            
            
               Artikel 1
            
            
               Bilaget til gennemførelsesforordning (EU) 2015/1998 ændres som angivet i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.3.2022.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 97 af 9.4.2008, s. 72. 
               
               
                  
                     (2)
                  
                        Kommissionens forordning (EF) nr. 272/2009 af 2. april 2009 om supplering af de fælles grundlæggende normer for civil luftfartssikkerhed som fastlagt i bilaget til Europa-Parlamentets og Rådets forordning (EF) nr. 300/2008 (EUT L 91 af 3.4.2009, s. 7).
               
               
                  
                     (3)
                  
                        Kommissionens gennemførelsesforordning (EU) 2015/1998 af 5. november 2015 om detaljerede foranstaltninger til gennemførelse af de fælles grundlæggende normer for luftfartssikkerhed (EUT L 299 af 14.11.2015, s. 1).
               
               
                  
                     (4)
                  
                        Kommissionens gennemførelsesforordning (EU) 2020/111 af 13. januar 2020 om ændring af gennemførelsesforordning (EU) 2015/1998 for så vidt angår godkendelsen af sikkerhedsudstyr i forbindelse med civil luftfart samt tredjelande, der anerkendes som lande, der anvender sikkerhedsnormer svarende til de fælles grundlæggende normer for sikkerhed inden for civil luftfart (EUT L 21 af 27.1.2020, s. 1).
               
               
                  
                     (5)
                  
                        Kommissionens gennemførelsesforordning (EU) 2019/413 af 14. marts 2019 om ændring af gennemførelsesforordning (EU) 2015/1998 for så vidt angår tredjelande, som følger sikkerhedsnormer, der er anerkendt som værende ækvivalente med de fælles grundlæggende normer for civil luftfartssikkerhed (EUT L 73 af 15.3.2019, s. 98).
               
               
                  
                     (6)
                  
                        Kommissionens gennemførelsesforordning (EU) 2021/255 af 18. februar 2022 om ændring af gennemførelsesforordning (EU) 2015/1998 om detaljerede foranstaltninger til gennemførelse af de fælles grundlæggende normer for luftfartssikkerhed (EUT L 58 af 19.2.2021, s. 23).
               
            
      
    ---documentbreak--- 
      
         
         
            
               BILAG 
            
            
               I bilaget foretages følgende ændringer:
            
            
               (1)Listen i tillæg 3-B til kapitel 3 ændres således:
            
            
               (a)Efter oplysningerne om Montenegro indsættes følgende:
            
            
               "Republikken Serbien, hvad angår Beograds Nikola Tesla lufthavn"
            
            
               (b)Efter oplysningerne om Republikken Singapore, hvad angår Singapores Changi lufthavn, indsættes følgende:
            
            
               "Staten Israel, hvad angår Ben Gurion International Airport" 
            
            
               (2)Listen i tillæg 4-B til kapitel 4 ændres således:
            
            
               (a)Efter oplysningerne om Montenegro indsættes følgende:
            
            
               "Republikken Serbien, hvad angår Beograds Nikola Tesla lufthavn"
            
            
               (b)Efter oplysningerne om Republikken Singapore, hvad angår Singapores Changi lufthavn, indsættes følgende:
            
            
               "Staten Israel, hvad angår Ben Gurion International Airport" 
            
            
               (3)På listen i tillæg 5-A til kapitel 5 indsættes følgende oplysninger efter oplysningerne om Montenegro:
            
            
               "Republikken Serbien, hvad angår Beograds Nikola Tesla lufthavn"
            
            
               (4)På listen under 6-Fi i tillæg 6-F til kapitel 6 indsættes følgende oplysninger efter oplysningerne om Montenegro:
            
            
               "Republikken Serbien"
            
            
               (5)Punkt 11.6.4.1, litra c), affattes således:
            
            
               "c) må ikke udføre EU-luftfartssikkerhedsvalideringer, hvis den har status som luftfartssikkerhedsvalidator i henhold til en tilsvarende ordning vedtaget af et tredjeland eller en international organisation, medmindre tredjelandet eller den internationale organisation indrømmer EU-luftfartssikkerhedsvalidatorer gensidige muligheder inden for rammerne af dets/dens ordning."
            
            
               (6)Punkt 12.3.1 affattes således:
            
         
         
            
               "12.3.1 Alt udstyr, der installeres senest fra den 1. januar 2023, og som skal anvendes i Unionen til screening af fragt og post samt luftfartsselskabers post og materialer, der skal sikkerhedskontrolleres i overensstemmelse med kapitel 6, skal være multi-view.
            
            
               Den kompetente myndighed kan af objektive grunde tillade anvendelsen af single-view røntgenudstyr, der er installeret før den 1. januar 2023, indtil følgende datoer:
            
            
               (a)single-view røntgenudstyr, der er installeret før den 1. januar 2016, indtil senest den 31. december 2025
            
            
               (b)single-view røntgenudstyr, der er installeret fra den 1. januar 2016, i højst ti år fra installationsdatoen, dog allersenest indtil den 31. december 2027.
            
            
               Den kompetente myndighed underretter Kommissionen herom, hvis den anvender bestemmelserne i andet afsnit."
            
            
               (7)I punkt 12.4.2.4 tilføjes følgende punktum efter tabellen:
            
            
               "Den kompetente myndighed kan desuden tillade, at EDS-udstyr, der opfylder norm 2, indtil senest den 1. september 2022 anvendes til screening af fragt og post samt luftfartsselskabers post og materialer, der skal sikkerhedskontrolleres i overensstemmelse med kapitel 6.".